దర్బారా సింగ్

దర్బారా సింగ్ (10 ఫిబ్రవరి 1916 – 10 మార్చి 1990) 1980 నుండి 1983 వరకు పంజాబ్ 10వ ముఖ్యమంత్రిగా పనిచేశారు.

స్వాతంత్ర్య పోరాటం , రాష్ట్ర రాజకీయాలు
సర్దార్ దర్బారా సింగ్ జలంధర్ జిల్లాలోని జండియాలా మంజ్కీ గ్రామంలో జాట్ జమీందార్ కుటుంబంలో జన్మించారు. ఆయన ఖల్సా కాలేజ్, అమృత్‌సర్లో విద్యాభ్యాసం చేశారు. భారత జాతీయ కాంగ్రెస్ ఆధ్వర్యంలో స్వాతంత్ర్య ఉద్యమంలో పాల్గొన్నారు. 1942–45 మధ్య క్విట్ ఇండియా ఉద్యమంలో పాల్గొన్నందుకు బ్రిటిష్ ప్రభుత్వం ఆయనను జైలుకు పంపింది.

దేశ విభజన అనంతరం శరణార్థ శిబిరాల ఏర్పాటులో కీలక పాత్ర పోషించారు. 1946–1950 మధ్య జలంధర్ కాంగ్రెస్ కమిటీ అధ్యక్షుడిగా పనిచేశారు. 1953–56 మధ్య పంజాబ్ ప్రదేశ్ కాంగ్రెస్ కమిటీ ప్రధాన కార్యదర్శిగా, 1957–1964 మధ్య అధ్యక్షుడిగా ఉన్నారు. 1952–1969 మధ్య పంజాబ్ శాసనసభ సభ్యునిగా వ్యవసాయం, అభివృద్ధి, గృహ శాఖల వంటి పలు మంత్రిత్వ బాధ్యతలు నిర్వహించారు.

జాతీయ స్థాయిలో 1954లో ఆల్ ఇండియా కాంగ్రెస్ కమిటీలో సభ్యునిగా నియమితులయ్యారు. 1962 నుండి కాంగ్రెస్ వర్కింగ్ కమిటీలో సభ్యునిగా సేవలందించారు. 1971లో లోక్‌సభకు హోషియార్‌పూర్ నియోజకవర్గం నుండి ఎన్నికయ్యారు. 1975లో పబ్లిక్ అకౌంట్స్ కమిటీ చైర్మన్‌గా పనిచేశారు.

ముఖ్యమంత్రి పదవి
thumb
1980లో నకోదర్ నియోజకవర్గం నుండి పంజాబ్ శాసనసభకు ఎన్నికై ముఖ్యమంత్రిగా నియమితులయ్యారు. 1980లలో పంజాబ్ రాష్ట్రం తీవ్ర హింసాత్మక పరిస్థితులను ఎదుర్కొంది. ఈ కాలంలో ఉగ్రవాద కార్యకలాపాలు పెరిగాయి. పంజాబ్ కేసరి పత్రిక అధినేత లాలా జగత్ నారాయణ హత్య, అలాగే పోలీసు అధికారి అవ్తార్ సింగ్ అట్వాల్ హత్య వంటి ఘటనలు చోటుచేసుకున్నాయి. పెరుగుతున్న హింస నేపథ్యంలో 6 జూన్ 1983న రాజీనామా చేసి రాష్ట్రంలో రాష్ట్రపతి పాలన అమలైంది.

తరువాతి కాలం
1984లో రాజ్యసభకు ఎన్నికై 1990 వరకు సభ్యునిగా కొనసాగారు. 1986లో హౌస్ కమిటీ ఛైర్మన్‌గా ఎన్నికయ్యారు. కాంగ్రెస్ పార్టీలో కీలక నిర్వాహకుడిగా గుర్తింపు పొందారు.

మూలాలు

బాహ్య లింకులు
 లోక్‌సభ ప్రొఫైల్
 రాజ్యసభ ప్రొఫైల్

వర్గం:పంజాబ్ ముఖ్యమంత్రులు
వర్గం:1916 జననాలు
వర్గం:1990 మరణాలు
వర్గం:జలంధర్ జిల్లా వ్యక్తులు
వర్గం:పంజాబ్ శాసనసభ సభ్యులు 1980–1985
వర్గం:పంజాబ్ శాసనసభ సభ్యులు 1952–1957
వర్గం:లోక్‌సభ సభ్యులు 1971–1977
వర్గం:పంజాబ్ నుండి లోక్‌సభ సభ్యులు
వర్గం:పంజాబ్ నుండి రాజ్యసభ సభ్యులు
వర్గం:భారత జాతీయ కాంగ్రెస్ ముఖ్యమంత్రులు
వర్గం:రాజస్థాన్ గవర్నర్లు
వర్గం:పంజాబ్ ప్రదేశ్ కాంగ్రెస్ కమిటీ అధ్యక్షులు